Harry de Fretes (lair ing Hannover, Jerman Kulon, 24 September 1967) iku sawijining aktor Indonesia. Harry ditepungi masarakat déning filemé "Lenong Rumpi" karo Debby Sahertian. Paraban Boim banjur dadi kelèt marang awaké déning filem iki. Saiki Harry luwih akèh main ing sinétron utawa filem tv sing ndarbèni téma Betawi. Saliyané iku Harry uga tau dadi penyiar TV. Ing taun 1996 dhèwèké naté ngrilis album duet karo Eno Sigit, putuné manten Présidhèn Soeharto. Nanging albumé sing témané "Jatuh Cinta" iku ora patiya payu.